इस क्षेत्र में बढ़ता हुआ शोध-कार्य बताता है कि वायु प्रदूषण के सम्पर्क में आने से शारीरिक और संज्ञानात्मक कार्य-निष्पादन, दोनों पर महत्वपूर्ण प्रभाव पड़ सकता है।
विश्व स्वास्थ्य संगठन ने वैश्विक वायु गुणवत्ता दिशानिर्देशों के अपने 2021 के संशोधन में यह पाया कि "वायु प्रदूषण से उत्पन्न बीमारियों का बोझ महत्वपूर्ण आर्थिक बोझ भी डालता है" (डब्ल्यूएचओ, 2021)। भारत के सन्दर्भ में यह निश्चित रूप से सच है, जहाँ पीएम 2.5 सूक्ष्म-कण प्रदूषण के मामले में दुनिया के 50 सबसे प्रदूषित शहरों में से 39 शहर स्थित हैं, और जहाँ अनुमानित 18% मौतें वायु प्रदूषण के कारण होती हैं (पांडे एवं अन्य 2021)। इस क्षेत्र में बढ़ता हुआ शोध-कार्य बताता है कि वायु प्रदूषण के सम्पर्क में आने से शारीरिक और संज्ञानात्मक कार्य-निष्पादन, दोनों पर महत्वपूर्ण प्रभाव पड़ सकता है। हालाँकि इन प्रतिकूल प्रभावों का बीमारियों के रूप में निदान नहीं किया जा सकता, लेकिन इनका आर्थिक उत्पादन और खुशहाली पर प्रभाव पड़ता है, जिससे भारतीय लोगों को कई व्यापक लेकिन पता लगाने में मुश्किल, नुकसान हो सकते हैं।